RESOLUCIÓN do 14 de abril de 2010 pola que se convocan accións formativas para empregados públicos da Administración de xustiza de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 26/04/2010

A Administración pública en xeral e en particular a Administración de xustiza de Galicia debe contar cuns servizos áxiles, accesibles e próximos aos cidadáns, e que dean resposta ás súas demandas e problemas. Para cumprir este obxectivo, os empregados públicos son o principal activo e deben converterse no factor decisivo para lograr unha Administración máis doada, áxil e eficaz. Desde esta perspectiva, a Escola Galega de Administración Pública, en colaboración coa Dirección Xeral de Xustiza da Consellería de Presidencia, Administracións Públicas e Xustiza, pretende potenciar a modernización, calidade e profesionalización da Administración a través da formación e o perfeccionamento dos empregados públicos.
Dentro do plan de formación dos empregados públicos da Administración de xustiza de Galicia destaca a proposta formativa sobre reformas procesuais e, consecuentemente, a implantación da nova oficina xudicial; que está relacionado coa adaptación permanente ao posto de traballo que se desempeña e que inclúen contidos basicamente sectoriais que afectan competencias específicas.
RESOLVO:
Publicar a convocatoria, dentro do Plan de formación dos empregados públicos da Administración de xustiza en Galicia os cursos que figuran no anexo II, que deberán desenvolverse segundo as bases, características e contidos detallados no anexo I desta resolución.
Santiago de Compostela, 14 de abril de 2010.
Pablo Figueroa Dorrego
Director da Escola Galega de Administración Pública
ANEXO I
Bases para a participación nas accións formativas
Primeira.-Requisitos dos participantes.
Poderán participar nas accións formativas anunciadas nesta resolución as empregadas e empregados públicos ao servizo da Administración de xustiza en Galicia en situación de servizo activo na Administración de xustiza en Galicia ou excedencia polo coidado dun fillo ou dun familiar e que reúnan os requisitos que se establezan para ser destinatarios en cada unha das accións do anexo II na respectiva convocatoria.
Segunda.-Desenvolvemento das actividades de formación.
Os cursos realizaranse cos requisitos, duración e condicións que para cada un deles se indiquen na convocatoria. A información relativa ao desenvolvemento das actividades así como as súas posibles modificacións serán actualizadas e ampliadas na páxina web da EGAP,
http://egap.xunta.es e na intranet da Administración de xustiza
, www.xudicial.xunta.es
Terceira.-Criterios de selección.
Conforme o especificado para cada acción formativa no anexo II desta convocatoria.
Cuarta.-Publicación das relacións do persoal seleccionado e renuncias.
Conforme o especificado para cada acción formativa no anexo II desta convocatoria.
Quinta.-Asistencia aos cursos.
Conforme o especificado para cada acción formativa no anexo II desta convocatoria.
Sexta.-Certificados.
Conforme o especificado para cada acción formativa no anexo II desta convocatoria.
Sétima.-Facultades da EGAP.
a) A EGAP resolverá aquelas incidencias que poidan producirse no desenvolvemento e a xestión dos cursos, e pode suprimir algún, ampliar novas edicións da programación ou programar outros cursos diferentes cando así veña exixido por circunstancias que afecten a súa organización ou docencia. Así mesmo, correspóndelle á EGAP prover canto sexa necesario para a execución e cumprimento desta resolución.
b) A execución material das accións financiarase con cargo á fondos incluídos nos orzamentos da Escola Galega de Administracións Pública, quedando excluído o financiamento destas actividades do crédito previsto nos orzamentos de Dirección Xeral de Xustiza dentro do programa orzamentario 131-B.
c) A EGAP poderá modificar o desenvolvemento e os contidos dos cursos, as datas e os lugares, así como resolver todas as continxencias que poidan xurdir. Todas as modificacións que afecten o desenvolvemento dos cursos serán anunciadas na páxina web da escola.
ANEXO II
Actividade formativa 1ª
Título: proceso civil e reformas procesuais 2009.
Obxectivo do curso: coñecemento das reformas procesuais introducidas polas leis 13 e 19/2009, así como a Lei orgánica 1/2009. Mellora da capacidade dos destinatarios para o desenvolvemento do seu traballo nas oficinas xudiciais.
Destinatarios: funcionarios dos corpos xerais ao Servizo da Administración de xustiza destinados en xulgados de primeira instancia e instrución, xulgados de primeira instancia, xulgados do mercantil, xulgados de violencia sobre a muller, seccións civís das audiencias provinciais, sala do civil e penal, oficinas de rexistro e repartición, decanatos e servizos comúns procesuais de Galicia.
Selección: a Dirección Xeral de Xustiza inscribirá a todos os funcionarios, de carreira e interinos, que na data da convocatoria estean destinados, ocupando postos de traballo, adscritos ou traballando en calidade de reforzo, nas oficinas xudiciais relacionadas no punto anterior.
A asistencia ás sesión presenciais será obrigatoria.
Bases:
Número horas por edición: 20 horas.
Número edicións: 14.
1ª edición: 19 e 26 de abril. Aulas de teleformación: CMG Santiago de Compostela, A Coruña, Vigo, Ferrol, Foz, Ourense, Pontevedra.
2ª edición: 20 e 27 de abril. Aulas de teleformación: CMG Santiago de Compostela, Foz, Vigo, Ferrol, Lugo, Ourense, Pontevedra.
3ª edición: 21 e 28 de abril. Aulas de teleformación: CMG Santiago de Compostela, A Coruña, Vigo, Lugo, Ourense, Pontevedra.
4ª edición: 22 e 29 de abril. Aulas de teleformación: CMG Santiago de Compostela, A Coruña, Vigo, Lugo, Foz, Pontevedra.
5ª edición: 23 e 30 de abril. Aulas de teleformación: CMG Santiago de Compostela, A Coruña, Vigo, Foz, Lugo, Ourense, Pontevedra.
6ª edición: 3 e 10 de maio. Aulas de teleformación: CMG Santiago de Compostela, A Coruña, Vigo, Carballo, Ribeira, Vilagarcía e Tui.
7ª edición: 4 e 11 de maio. Aulas de teleformación: CMG Santiago de Compostela, A Coruña, Vigo, Carballo, Ribeira, Vilagarcía e Tui.
8ª edición: 5 e 12 de maio. Aulas de teleformación: CMG Santiago de Compostela, A Coruña, Vigo, Carballo, Ribeira, Vilagarcía e Tui.
9ª edición: 7 e 14 de maio. Aulas de teleformación: CMG Santiago de Compostela, A Coruña, Vigo, Carballo, Ribeira, Vilagarcía e Tui.
10ª edición: 18 e 25 de maio. Aulas de teleformación: CMG Santiago de Compostela e A Coruña.
11ª edición: 19 e 26 de maio. Aulas de teleformación: CMG Santiago de Compostela, Lalín, Monforte de Lemos, O Carballiño e Xinzo de Limia.
12ª edición : 20 e 27 de maio. Aulas de teleformación: CMG Santiago de Compostela, Lalín, Monforte de Lemos, O Carballiño e Xinzo de Limia.
13ª edición: 21 e 28 de maio. Aulas de teleformación: CMG Santiago de Compostela, Lalín, Monforte de Lemos, O Carballiño, Xinzo de Limia e Ourense.
14ª edición: 31 de maio e 7 de xuño. Aulas de teleformación: Lalín, Monforte de Lemos, O Carballiño, Xinzo de Limia e Ferrol.
Modalidade: mixta (presencial+teleformación, segundo sesión). Dúas xornadas matutinas, de dúas horas cada unha, das 9.00 ás 11.00 horas, de presenza obrigatoria na rede de aulas de teleformación do Centro Multimedia de Galicia. Quince horas distribuídas entre autoestudo e participación en actividades de teleaprendizaxe. Unha hora de exame.
O exame, que non será obrigatorio pero si requisito para a obtención do certificado de aptitude, realizarase desde o posto de traballo a través da plataforma de teleaprendizaxe, logo da identificación do interesado.
A obrigatoriedade só afecta a asistencia durante as catro horas á formación presencial. A Dirección Xeral de Xustiza asumirá, se proceden, os custos das locomocións consonte o previsto na normativa sobre indemnizacións por razóns de servizo.
A participación nas actividades de teleaprendizaxe é voluntaria. O/a director/a do curso decidirá o nivel mínimo de participación nas actividades de teleformación para a superación do curso.
Programa:
1. A Lei 13/2009 e a Lei orgánica 1/2009. 1. Natureza e obxectivos da reforma. 2. Alcance: leis reformadas. 3. Aspectos máis salientables. 4. Entrada en vigor e réxime transitorio.
2. Distribución de funcións entre xuíces e tribunais e secretarios xudiciais. 1. Funcións xurisdicionais e funcións procesuais. 2. Resolucións. 3. Sinalización de vistas. 4. Conciliación. 5. Desenvolvemento dos actos xudiciais ante o secretario xudicial.
3. Documentación das actuacións xudiciais. 1. Gravación de vistas. 2. Documentación das actuacións. 3. Presentación de demandas e escritos no SERCEN e nas oficinas xudiciais. 4. Presentación de escritos e documentos (en soporte papel ou electrónico) e traslado de copias. 5. Funcións do xestor e do tramitador.
4. Actos de comunicación. 1. Por medios telemáticos. 2. Por funcionario. 3. Por procurador. 4. Por edictos. 5. Cooperación xudicial para actos de comunicación por entrega.
5. Outras modificacións nas disposicións xerais da lei. 1. Abstención e recusación. 2. Acumulación de accións e acumulación de procesos. 3. Aprobación da taxación de custas, das indemnizacións ás testemuñas e das provisións de fondos. 4. Melloras técnicas noutros aspectos.
6. Modificacións nos procesos declarativos. 1. Admisión a trámite da demanda do xuízo ordinario 2. Trámites posteriores en xuízo ordinario. 3. Terminación anticipada do proceso. 4. Reformas da Lei 13/2009, no xuízo verbal.
7. Modificacións nos procesos especiais. 1. Proceso monitorio. 2. División de patrimonios. 3. Procesos matrimoniais e de menores. 4. Outras reformas.
8. Reforma de aspectos xerais da execución forzosa 1. Partes da execución e tribunal competente. 2. Orde xeral de execución e despacho de execución. 3. Oposición á execución. 4. Impugnación de actos de execución. 5. Suspensión e remate da execución. 6. Execución provisional.
9. Reforma da execucion en diñeiro. 1. Requirimento de pagamento, manifestación de bens e investigación xudicial do patrimonio. 2. Traba de bens e garantías da traba. 3. Administración xudicial. 4. Convenio de realización e realización por persoa ou entidade especializada. 5. Poxa e aprobación do remate. 6. Outras modificacións na vía de constrinximento .
10. Outras modificacións na execución e medidas precautorias. 1. Execución de bens hipotecados ou pignorados. 2. Execución de obrigas de facer e de non facer. 3. Liquidación de danos e perdas. 4 Medidas precautorias.
11. Recursos: 1. Apelación en xuízos verbais. 2. Recursos contra as resolucións do secretario xudicial. 3. Depósito para recorrer.
12. A Lei 19/2009 e a axilización procesual do aluguer. 1. Tramitación do xuízo verbal en que se exerce unha acción de desafiuzamento. 2. Outras modificacións da Lei de axuizamento civil.
13. Servizos comúns procesuais e criterios de homoxeneización de actuacións: 1. Proxecto galego de servizos comúns xerais. 2. Regulamento CXPX 2/2010 sobre criterios de homoxeneización de actuacións dos servizos comúns. 3. Réxime transitorio. 4. Rexistro de demandas e escritos. 5. Captura e actualización de datos dos intervenientes.
14. Uso das aplicacións informáticas. 1. Esquemas de tramitación e tramitación guiada. 2. Outras novidades de Minerva NOJ. 3. Actualización das fases e estados dos procedementos: obrigatoriedade e beneficios. 4. Código de conduta de usuarios e seguridade informática. 5. Protección de datos persoais.
Actividade formativa 2ª
Título: proceso penal e reforma procesual da nova oficina xudicial.
Obxectivo do curso: coñecemento das reformas procesuais introducidas polas leis 13 e 19/2009, así como a Lei orgánica 1/2009. Mellora da capacidade dos destinatarios para o desenvolvemento do seu traballo nas oficinas xudiciais.
Destinatarios: funcionarios dos corpos xerais ao servizo da Administración de xustiza destinados en xulgados de primeira instancia e instrución, xulgados de instrución, xulgados do penal, xulgados de violencia sobre a muller, Servizo Común de Apoio, seccións penais das audiencias provinciais e salas do civil e penal, de Galicia.
Selección: a Dirección Xeral de Xustiza inscribirá a todos os funcionarios, de carreira e interinos, que na data da convocatoria estean destinados, ocupando postos de traballo, adscritos ou traballando en calidade de reforzo, nas oficinas xudiciais relacionadas no punto anterior.
A asistencia ás sesión presenciais será obrigatoria.
Bases:
Número horas por edición: 14 horas.
Número edicións: 14.
1ª edición: 19 e 26 de abril. Aulas de teleformación: CMG Santiago de Compostela, A Coruña, Vigo, Ferrol, Foz, Ourense, Pontevedra.
2ª edición: 20 e 27 de abril. Aulas de teleformación: CMG Santiago de Compostela, Foz, Vigo, Ferrol, Lugo, Ourense, Pontevedra.
3ª edición: 21 e 28 de abril. Aulas de teleformación: CMG Santiago de Compostela, A Coruña, Vigo, Lugo, Ourense, Pontevedra.
4ª edición: 22 e 29 de abril. Aulas de teleformación: CMG Santiago de Compostela, A Coruña, Vigo, Lugo, Foz, Pontevedra.
5ª edición: 23 e 30 de abril. Aulas de teleformación: CMG Santiago de Compostela, A Coruña, Vigo, Foz, Lugo, Ourense, Pontevedra.
6ª edición: 3 e 10 de maio. Aulas de teleformación: CMG Santiago de Compostela, A Coruña, Vigo, Carballo, Ribeira, Vilagarcía e Tui.
7ª edición: 4 e 11 de maio. Aulas de teleformación: CMG Santiago de Compostela, A Coruña, Vigo, Carballo, Ribeira, Vilagarcía e Tui.
8ª edición: 5 e 12 de maio. Aulas de teleformación: CMG Santiago de Compostela, A Coruña, Vigo, Carballo, Ribeira, Vilagarcía e Tui.
9ª edición: 7 e 14 de maio. Aulas de teleformación: CMG Santiago de Compostela, A Coruña, Vigo, Carballo, Ribeira, Vilagarcía e Tui.
10ª edición: 18 e 25 de maio. Aulas de teleformación: CMG Santiago de Compostela e A Coruña.
11ª edición: 19 e 26 de maio. Aulas de teleformación: CMG Santiago de Compostela, Lalín, Monforte de Lemos, O Carballiño e Xinzo de Limia.
12ª edición: 20 e 27 de maio. Aulas de teleformación: CMG Santiago de Compostela, Lalín, Monforte de Lemos, O Carballiño e Xinzo de Limia.
13ª edición: 21 e 28 de maio. Aulas de teleformación: CMG Santiago de Compostela, Lalín, Monforte de Lemos, O Carballiño, Xinzo de Limia e Ourense.
14ª edición: 31 de maio e 7 de xuño. Aulas de teleformación: CMG Santiago de Compostela, Lalín, Monforte de Lemos, O Carballiño, Xinzo de Limia e Ferrol.
Modalidade: mixta (presencial+teleformación, segundo sesión). Dúas xornadas matutinas, de dúas horas cada unha, das 12.00 ás 14.00 horas, de presenza na rede de aulas de teleformación do Centro Multimedia de Galicia. Nove horas distribuídas entre autoestudo e participación en actividades de teleaprendizaxe. Unha hora de exame.
O exame, que non será obrigatorio pero si requisito para a obtención do certificado de aptitude, realizarase desde o posto de traballo a través da plataforma de teleaprendizaxe, logo da identificación do interesado.
A obrigatoriedade só afecta a asistencia durante as catro horas á formación presencial. A Dirección Xeral de Xustiza asumirá, se proceden, os custos das locomocións consonte o previsto na normativa sobre indemnizacións por razóns de servizo.
A participación nas actividades de teleaprendizaxe é voluntaria. O/a director/a do curso decidirá o nivel mínimo de participación nas actividades de teleformación para a superación do curso.
Programa:
1. A Lei 13/2009 e a Lei orgánica 1/2009. 1. Natureza e obxectivos da reforma. 2. Alcance: leis reformadas. 3. Aspectos máis salientables. 4. Entrada en vigor e réxime transitorio.
2. Comunicación e xestión procesual. 1. Actos de comunicación: notificacións, citacións e emprazamentos. 2. Xestión e tramitación procesual. 3. Dilixencias ante outras administracións. 4. Comunicacións entre os colexios de avogados e procuradores.
3. As resolucións procesuais e recursos. 1. As resolucións procesuais. 2. Os recursos contra as resolucións procesuais.
4. Documentación das actuacións xudiciais. 1. Gravación de vistas. 2. Documentación das actuacións. 3. Destrución de bens incautados de ilícito comercio.
5. Sinalización de vistas. 1. Sinalización de vistas. 2. A axenda programada. 3. Designación de relator.
6. Melloras técnicas e procesuais. 1. Melloras técnicas. 2. Melloras procesuais. 3. Especial referencia ao réxime das requisitorias.
7. Outras modificacións nas disposicións xerais da lei. 1. Abstención e recusación. 2. Acumulación de accións e acumulación de procesos. 3. Aprobación da taxación de custas, das indemnizacións ás testemuñas. 4. Melloras técnicas noutros aspectos.
8. Execucións e embargos. 1. Execucións. 2. Fianzas e embargos.
9. Servizos comúns procesuais e criterios de homoxeneización de actuacións: 1. Proxecto galego de servizos comúns xerais. 2. Regulamento CXPX 2/2010 sobre criterios de homoxeneización de actuacións dos servizos comúns. 3. Réxime transitorio. 4. Rexistro de escritos. 5. Captura e actualización de datos dos intervenientes.
10. Uso das aplicacións informáticas. 1. Esquemas de tramitación e tramitación guiada. 2. Outras novidades de Minerva NOJ. 3. Actualización das fases e estados dos procedementos: obrigatoriedade e beneficios. 4. Código de conduta de usuarios e seguridade informática. 5. Protección de datos persoais.
Actividade formativa 3ª
Título: proceso contencioso-administrativo e reforma da nova oficina xudicial.
Obxectivo do curso: coñecemento das reformas procesuais introducidas polas leis 13/2009 e 19/2009, así como a Lei orgánica 1/2009. Mellora da capacidade dos destinatarios para o desenvolvemento do seu traballo nas oficinas xudiciais.
Destinatarios: funcionarios dos corpos xerais ao servizo da Administración de xustiza destinados en xulgados e salas do contencioso-administrativo, de Galicia.
Selección: a Dirección Xeral de Xustiza inscribirá a todos os funcionarios, de carreira e interinos, que na data da convocatoria estean destinados, ocupando postos de traballo, adscritos ou traballando en calidade de reforzo, nas oficinas xudiciais relacionadas no punto anterior.
A asistencia á sesión presencial será obrigatoria.
Bases:
Número horas por edición: 14 horas.
Número edicións: 7.
1ª edición: 3 de maio. A Coruña. Dous grupos en horarios 1º das 9.00 ás 11.00 horas e 2º das 12.00 ás 14.00 horas.
2ª edición: 4 de maio. Pontevedra. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
3ª edición: 5 de maio. Ourense. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
4ª edición: 7 de maio. Santiago de Compostela. Dous grupos, en horarios: 1º das 9.00 ás 11.00 horas e 2º das 12.00 ás 14.00 horas.
5ª edición: 18 de maio. Vigo. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
6ª edición: 12 de maio. Lugo. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
7ª edición: 20 de maio. Ferrol. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
Modalidade: mixta (presencial+teleformación, segundo sesión). Unha xornada matutina, de dúas horas, de presenza obrigatoria. Once horas distribuídas entre autoestudo e participación en actividades de teleaprendizaxe. Unha hora de exame.
O exame, que non será obrigatorio pero si requisito para a obtención do certificado de aptitude, realizarase desde o posto de traballo a través da plataforma de teleaprendizaxe, logo da identificación do interesado.
A obrigatoriedade só afecta a asistencia durante dúas horas á formación presencial. A Dirección Xeral de Xustiza asumirá, se proceden, os custos das locomocións consonte o previsto na normativa sobre indemnizacións por razóns de servizo.
A participación nas actividades de teleaprendizaxe é voluntaria. O/a director/a do curso decidirá o nivel mínimo de participación nas actividades de teleformación para a superación do curso.
Programa:
1. A Lei 13/2009. 1. Natureza e obxectivos da reforma. 2. Alcance: leis reformadas. 3. Aspectos máis salientables. 4. Entrada en vigor e réxime transitorio.
2. Distribución de funcións entre xuíces e tribunais e secretarios xudiciais. 1. Funcións xurisdicionais e funcións procesuais. 2. Resolucións. 3. Sinalización de vistas. 4. Abstención e recusación. 5. Aprobación da taxación de custas, das indemnizacións ás testemuñas e das provisións de fondos. 6. Outros aspectos.
3. Documentación das actuacións xudiciais. 1. Gravación de vistas. 2. Documentación das actuacións. 3. Presentación de demandas e escritos no SERCEN e nas oficinas xudiciais. 4. Presentación de escritos e documentos (en soporte papel ou electrónico) e traslado de copias. 5. Funcións do xestor e do tramitador.
4. Actos de comunicación. 1. Por medios telemáticos. 2. Por funcionario. 3. Por procurador. 4. Por edictos. 5. Cooperación xudicial para actos de comunicación por entrega.
5. Admisión a trámite do recurso contencioso-administrativo. 1. Exame da xurisdición e competencia. 2. Exame da capacidade procesual, lexitimación e postulación. 3. Acumulación de accións e recursos. 4. Resolucións posibles.
6. Trámites posteriores á admisión a trámite. 1. Publicación do recurso. 2. Petición do expediente administrativo e emprazamentos aos interesados. 3. Traslado do expediente ao demandante: formulación da demanda. 4. Contestación da demanda. 5. A proba, conclusións e sentenza.
7. Formas de terminación anticipada do proceso. 1. Transacción. 2. Desistencia. 3. Satisfacción extraprocesual ou carencia sobrevida de obxecto. 4. Conformidade coa demanda.
8. Outros aspectos da reforma. 1. Regulación dos recursos. 2. Proceso de execución. 3. Procedemento para protección dos dereitos fundamentais da persoa.
9. Servizos comúns procesuais e criterios de homoxeneización de actuacións: 1. Proxecto galego de servizos comúns xerais. 2. Regulamento CXPX 2/2010 sobre criterios de homoxeneización de actuacións dos servizos comúns. 3. Réxime transitorio. 4. Rexistro de demandas e escritos. 5. Captura e actualización de datos dos intervenientes.
10. Uso das aplicacións informáticas. 1. Esquemas de tramitación e tramitación guiada. 2. Outras novidades de Minerva NOJ. 3. Actualización das fases e estados dos procedementos: obrigatoriedade e beneficios. 4. Código de conduta de usuarios e seguridade informática. 5. Protección de datos persoais.
Actividade formativa 4ª
Título: reforma procesual laboral.
Obxectivo do curso: coñecemento das reformas procesuais introducidas pola Lei 13/2009 na regulación do procedemento laboral, así como as leis 19/2009 e Lei orgánica 1/2009. Mellora da capacidade dos destinatarios para o desenvolvemento do seu traballo nas oficinas xudiciais.
Destinatarios: funcionarios dos corpos xerais ao servizo da Administración de xustiza destinados en xulgados e salas do social de Galicia.
Selección: a Dirección Xeral de Xustiza inscribirá a todos os funcionarios, de carreira e interinos, que na data da convocatoria estean destinados, ocupando postos de traballo, adscritos ou traballando en calidade de reforzo, nas oficinas xudiciais relacionadas no punto anterior.
A asistencia ás sesións será obrigatoria.
Bases:
Número horas por edición: 14 horas.
Número edicións: 7.
1ª edición: 3 de maio. Pontevedra. Dous grupos en horarios 1º das 9.00 ás 11.00 horas e 2º das 12.00 ás 14.00 horas.
2ª edición: 4 de maio. A Coruña. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
3ª edición: 5 de maio. Lugo. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
4ª edición: 7 de maio. Vigo. Dous grupos, en horarios: 1º das 9.00 ás 11.00 horas e 2º das 12.00 ás 14.00 horas.
5ª edición: 18 de maio. Ourense. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
6ª edición: 26 de maio. Ferrol. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
7ª edición: 20 de maio. Santiago de Compostela. Dous grupos en horarios: 1º das 9.00 ás 11.00 horas e 2º das 12.00 ás 14.00 horas.
Modalidade: mixta (presencial+teleformación, segundo sesión). Unha xornada matutina, de dúas horas, de presenza obrigatoria. Once horas distribuídas entre autoestudo e participación en actividades de teleaprendizaxe. Unha hora de exame.
O exame, que non será obrigatorio pero si requisito para a obtención do certificado de aptitude, realizarase desde o posto de traballo a través da plataforma de teleaprendizaxe, logo da identificación do interesado.
A obrigatoriedade só afecta á asistencia durante dúas horas á formación presencial. A Dirección Xeral de Xustiza asumirá, se proceden, os custos das locomocións consonte o previsto na normativa sobre indemnizacións por razóns de servizo.
A participación nas actividades de teleaprendizaxe é voluntaria. O/a director/a do curso decidirá o nivel mínimo de participación nas actividades de teleformación para a superación do curso.
Programa:
1. A Lei 13/2009 e a Lei orgánica 1/2009. 1. Natureza e obxectivos da reforma. 2. Alcance: leis reformadas. 3. Aspectos máis salientables. 4. Entrada en vigor e réxime transitorio.
2. Funcións xurisdicionais e procesuais. 1. Funcións xurisdicionais e funcións procesuais. 2. Resolucións. 3. Sinalización de vistas.
3. Documentación das actuacións xudiciais. 1. Gravación de vistas. 2. Documentación das actuacións. 3. Presentación de escritos e documentos (en soporte papel ou electrónico) e traslado de copias. 4. Funcións do xestor e do tramitador.
4. Actos de comunicación. 1. Por medios telemáticos. 2. Por funcionario. 3. Por procurador. 4. Por edictos. 5. Cooperación xudicial para actos de comunicación por entrega.
5. Representación procesual e defensa.
6. A conciliación.
7. Outras modificacións nas disposicións xerais da lei. 1. Abstención e recusación. 2. Acumulación de accións e acumulación de procesos. 3. Aprobación da taxación de custas, das indemnizacións ás testemuñas e das provisións de fondos. 4. Melloras técnicas noutros aspectos.
8. Recursos: 1. Novo réxime de recursos. 2. Depósito para recorrer.
9. Servizos comúns procesuais e criterios de homoxeneización de actuacións: 1. Proxecto galego de servizos comúns xerais. 2. Regulamento CXPX 2/2010 sobre criterios de homoxeneización de actuacións dos servizos comúns. 3. Réxime transitorio. 4. Rexistro de demandas e escritos. 5. Captura e actualización de datos dos intervenientes.
10. Uso das aplicacións informáticas. 1. Esquemas de tramitación e tramitación guiada. 2. Outras novidades de Minerva NOJ. 3. Actualización das fases e estados dos procedementos: obrigatoriedade e beneficios. 4. Código de conduta de usuarios e seguridade informática. 5. Protección de datos persoais.